text: Testflyvning aflyst
  20 april 2010 kl. 10.12
  Det sker af sikkerhedsmæssige årsager.
  Cimber Sterling aflyser den planlagte testflyvning.
   
  - Det er brandærgerligt, men vi har gjort det af flyvesikkerhedsmæssige årsager, siger kommunikationschef i Statens Luftfartsvæsen, Thorbjørn Ancher, til Ritzau.
  Statens Luftfartsvæsen fik tirsdag morgen prognoser fra det britiske meteorologiske institut og Eurocontrol, der koordinerer de europæiske flyvezoner. 
  Begge peger på, at askekoncentrationen i det danske luftrum er så høj, at ikke engang testflyvninger kan gennemføres.
  